google/wiki40b huggingface dataset:
Lugdunum

Colonia Copia Claudia Augusta Lugdunum (dagens Lyon i Frankrike) var en viktig romersk by i Gallia. Byen ble grunnlagt i år 43 f.Kr. av Lucius Munatius Plancus, og fungerte som hovedstad i den romerske provinsen Gallia Lugdunensis. Den opprinnelige romerske byen var plassert vest for stedet hvor elvene Rhône og Saône møtes, på Fourvièrehøyden.
300 år etter sin grunnleggelse var byen en fortsatt en av de viktigste i den vestlige delen av Romerriket. To romerske keisere, Claudius og Caracalla, ble født her. I perioden 69-192 e.Kr. hadde byen en befolkning som kunne være så stort som mellom 50 000 og 100 000. Selv tall så høyt som 200 000 har blitt antydet av den franske historikeren Albert Grenier.

Navn

Den romerske byen ble opprinnelig grunnlagt som Colonia Copia Felix Munatia, et navn som påkaller fruktbarheten og velsignelsen fra gudene. Byen ble i økende grad omtalt som Lugdunum (og tidvis som Lugudunum) ved slutten av 100-tallet e.Kr. I løpet av middelalderen ble Lugdunum endret til Lyon ved naturlig lydendring.
Lugdunum er en latinisering av galliske *Lugudunon i betydningen «Festningen (eller bygdeborgen) til (guden) Lugus» eller alternativt «Festningen til forkjemperen» (om *lugus er et felles substantiv beslektet med gammelirske lug, «kriger, helt, forkjemper»). Den galliske/keltiske guden Lugus var åpenbart populær i Irland og Britannia da han er funnet i middelalderens irske litteratur som Lug(h) i middelalderens walisiske litteratur som Lleu (også stavet Llew).

Førromersk bosetning

Det er påvist gallisk bosetning i området før den romerske byen, og av før-gallisk bosetning så langt tilbake som til neolittisk tid (bondesteinalderen). Arkeologisk bevis antyder handel med Campania i sørlige Italia for keramikk og vin, og det er avdekket en del innbo i italisk stil før den romerske erobringen. Gallia ble erobret for romerne ved Julius Cæsar mellom 58 og 53 f.Kr. I hans beskrivelse, Commentarii de Bello Gallico, den fremste skriftlige kilden for førromerske Gallia, er det ingen særskilt omtale av dette området.
Sondre Matias Rudi

2014–2019

I 2014 vant han Veidekkelekene, og fikk også med seg bronse på 100 meter og sølv på 200 meter på samme stevnet. Rudi vant samme år Tjalvelekene (Også kjent som Norway Games ) på 60 meter, som arrangeres årlig på Bislett av klubben Tjalve. Senere samme sesong kom han under Europas største friidrettsstevne Världsungdomsspelen, med en 3. plass i A-finalen. På VU-spelen 2015, ble det 4.plass på 80 meter og 6.-plass på 300 meter. Årene etter har Rudi vunnet Veidekkelekene fem ganger i (2015, 100 meter og 200 meter) og et gull i 2016 på 100 meter. I 2019 vant han også 18/19års klassen på 100 meter. 
I mesterskapssammenheng har Rudi fem medaljer i Ungdomsmesterskapet, et aldersdelt norgesmesterskap. I 2015 fikk han to sølv på 60 meter i Ullsteinvik, og på 100m på Lillestrøm, begge gangene bak Filip Böe, samt Bronse på 200 meter, der Böe også var gullvinneren. Under innendørs Ungdomsmesterskapet 2016, fikk Rudi sølv på 60 meter, og bronse under ungdomsmesterskapet ute i Sandnes. 2017 sesongen ga to fjerdeplasser i Ungdomsmesterskapene i Bærum og Fana, på henholdsvis 60 meter og 100 meter.
Pseudochelidonium

Utseende

Middelsstore, avlange, mørke trebukker med mørkt grønnlig metallglans. Antennene er nokså tynne, litt kortere enn kroppen. Hodet er ikke påfallende snuteformet forlenget. Pronotum er avrundet sekskantet sett ovenfra, med en butt tann midt på hver side. Dekkvingene er nokså jevnbrede, kan ha to lyse tverrbånd. Beina er lange og svarte, ganske slanke.

Levevis

Larvene utvikler seg i ved av løvtrær.

Utbredelse

Slekten er kjent fra Vest-Malaysia, Sumatra og Borneo.
Vilnius erkebispedømme

Historie

Vilnius bispedømme ble grunnlagt i 1387, etter at Polen og Litauen hadde inngått realunionen. Vilnius var derfor suffragan under det polske erkebispedømmet Gniezno. Dette endret seg først med Polens tredje deling i 1795, da Litauen kom til Det russiske keiserdømmet. Vilnius bispedømme ble først opphevet, men gjenopprettet tre år senere som suffragan av Mogiljov erkebispedømme.
1925 ble Vilnius bispedømme opphøyet til erke- og metropolitanbispedømme. Som suffraganbispedømmer fikk det tildelt Łomża bispedømme (som også omfattet de delene av det opprinnelige bispedømmet Vilnius som i 1795 hadde havnet i Preussen) og det nyoppretta Pinsk bispedømme. Året etter ble i tillegg Kaišiadorys og Panevėžys bispedømme skilt ut som nye suffraganer. I sovjettiden var erkebispesetet vakant fra 1955 til 1989. 
Etter uavhengigheten av de tidligere sovjetrepublikkene ble kirkeprovinsene tilpasset de nye statsgrensene: 1991 ble de polske delene av Vilnius erkebispedømme til det nye Białystok bispedømme, og de polske delene av Pinsk bispedømme til Drohiczyn bispedømme. Resten av Pinsk bispedømme lå i Hviterussland og ble derfor lagt til Minsk-Mahiljoŭs kirkeprovins. Året etter ble Białystok opphøyet til erkebispedømme med Drohiczyn og Łomża som suffraganer. Dermed fikk Vilnius’ kirkeprovins dagens omfang.
VM på skøyter, enkeltdistanser

Verdensmesterskapet i hurtigløp på skøyter over enkeltdistanser ble under ISU-kongressen i Boston, USA i 1994 innført som et eget mesterskap etter at verdenscupen på enkeltdistanser hadde pågått i noen år. Verdenscupen på skøyter skulle også fungere som en kvalifiserende konkurranse til dette mesterskapet, og blir derfor avholdt mot slutten av sesongen og da gjerne i mars måned.
Enkeltdistanse-VM ble arrangert første gang i 1996 i Vikingskipet på Hamar. Det arrangeres konkurranser for damer og herrer, og i VM-årene for 2001 i Salt Lake City, USA, 2009 i Vancouver, Canada, 2013 i Sotsji, Russland og 2017 i Gangneung, Sør-Korea arrangert på den påfølgende sesongs OL-arena som et prøve-OL arrangement.
Fra og med 2002 er det ikke arrangert Enkeltdistanse-VM i OL-år. Lagtempo ble første gang arrangert i 2005 og fra 2015 vil fellesstart være en del av programmet. 500-meteren var i perioden 1996 tilogmed 2016 arrangert over 2×500 meter med en start i første indre og en start i første ytre eller motsatt rekkefølge. Øvelsen ble fra og med 2017 arrangert over et løp. Lagsprint kom med på programmet i 2019.
Vanessa L. Williams

Miss America 1984

Williams begynte å konkurrere i skjønnhets-opptog tidlig på 1980-tallet. Williams vant Miss New York i 1983, og gikk videre til Miss Americas nasjonale missekåringen i Atlantic City. Hun ble kronet til Miss America 1984 den 17. september 1983, og ble dermed den første afroamerikanske kvinne som vant denne tittelen. For første gang i missekåringens lange historie, ble en regjerende Miss America offer for gjentatte drapstrusler og hatbrev. 
Ti måneder inn i sin regjeringstid som Miss America, fikk Vanessa Williams  en anonym telefonsamtale om at nakenbilder av henne tatt av en fotograf før missekåringens dager hadde dukket opp på internett. Williams trodde at bildene var private og hadde blitt ødelagt, og hun hevdet at hun aldri hadde signert papirene som tillatot at bildene kunne videresendes og publiseres. Som følge av nakenbildene trakk hun seg fra rollen som Miss America for 1984.

Sang og skuespill

Etter en tid utenfor rampelyset, sikret Vanessa Williams seg en platekontrakt, og ga ut sitt debutalbum, The Right Stuff i 1988. Den første singelen, «The Right Stuff», ble raskt en stor suksess på Rhythm and blues-listene. Hun debuterte som skuespiller med filmen The Pick up Artist i 1987.
Hennes andre album «The Comfort Zone» ble den største suksessen i hennes musikk-karriere. Til sammen har Williams solgt mer enn seks millioner plater og har mottatt totalt 15 Grammy Award-nominasjoner. I mai 2009 opptrådte hun på to meget vellykkede konserter på Tropicana Hotel og Casino i Atlantic City for et utsolgt publikum.

Ekteskap

Vanessa Williams er katolsk. Hun har vært gift to ganger. Hennes første ekteskap var med hennes daværende manager Ramon Hervey II, mellom 1987 og 1997. De har tre barn sammen: Melanie (født 1987), Jillian (født 1989) og Devin (født 1993). Hennes andre ekteskap var med den tidligere NBA-basketballspilleren Rick Fox. De giftet seg i september 1999 og har en datter, Sasha Gabriella sammen (født i mai 2000). De begjærte skilsmisse i august 2004.
Aphelopinae

Utseende

Små, svarte, fint hårete vepser. De har oftest velutviklede vinger. Hos denne gruppen mangler hunnene klolignede gripeorganer på forføttene.

Levevis

Aphelopinae er parasitoider som angriper sikader i familiene Cicadellidae og Membracidae .
Passaic

Tettsteder i nærheten

Figuren nedenfor viser tettsteder i en radius av 4 km rundt Passaic.
Kuznetsk Alatau

Kuznetsk Alatau (russisk: Кузнецкий Алатау) er en fjellkjede i Sør-Sibir i Russland. Den ligger på vannskillet mellom elva Tom i vest og Jenisejs dalføre i øst. Mot nord går fjellene gradvis over i Det vestsibirske lavland. Den er rundt 300 km lang, med høyder opp til 2211 meter. Kjeden er en del av De sørsibirske fjellene, og er en nordlig fortsettelse av Abakanfjellene. 
Fjellene i kjeden er avrundede, med en relativt bratt vesthelling og mere slakk helling mot øst. Det høyeste punktet i Kusnezk Alatau er en navnløs topp på 2211 moh (noen få kilometer øst for Verkhnij Zub på 2178 moh, som tidligere var antatt å være kjedens høyeste fjell). 
Vegetasjon i høyfjellet 1350–1500 moh. består av tundraplanter. I den subalpine sonen 1100–1350 moh. er det enger og glissen skog av sibirlerk, sibirfuru, sibiredelgran og fjellbjørk. Skogbeltet 600–1100 moh. dannes av sibirfuru blandet med sibiredelgran og sibirgran. Lavere enn 500–600 moh. overtar steppevegetasjon.
Fjellkjeden består hovedsakelig av metamorfe bergarter, med betydelige forekomster av jern, mangan, nefelin, og gull.
Innsirkling

Innsirkling er en roman av den norske forfatteren Carl Frode Tiller. Bokas målform er nynorsk, og den er gitt ut på Aschehoug forlag i 2007. Innsirkling ble belønnet med Brageprisen, og ble også nominert til Nordisk råds litteraturpris. 28. september 2009 fikk Tiller som første nordmann EUs litteraturpris for romanen.

Sammendrag

I den grad det er mulig eller meningsfylt å gi et resymé av et såpass sammensatt verk som Innsirkling, vil det se omtrent slik ut: Bokas hovedperson, David, har mista hukommelsen. Gjennom en avisannonse, med fotografi, oppfordres de som kjenner ham til å ta kontakt via brev, for å fortelle ham hvem han var (slik at han skal kunne finne ut hvem han er). To venner fra ungdomstiden og Davids stefar, svarer på annonsen. Dermed blir David på mange måter en fraværende hovedperson gjennom hele romanen; han opptrer og fremstilles utelukkende via de andres brev og fortellinger. Fortiden og episodene som rulles opp, utspiller seg i Namsos-traktene på 1980-tallet.

Noen tematiske aspekter

Brevene er et forsøk på å konstruere skikkelsen «David». Det å bygge identitet, og fortellingens funksjon når identitet konstrueres, blir dermed et fremtredende aspekt ved Innsirkling. På den måten blir også «det å fortelle» et tema – boka har med andre ord et tydelig metafiktivt nivå. Et annet tema som kan sies å dominere i romanen, er fraværet av farsskikkelser. Omtrent alle karakterene som opptrer i romanen har mistet sin far, og de som ikke har mistet faren har til gjengjeld et heller problematisk forhold til ham.

Oppfølgere

I 2010 ga Tiller ut en frittstående oppfølger til Innsirkling", med tittelen Innsirkling 2. I 2014 ga Tiller ut enda en oppfølger med tittelen Innsirkling 3.
Krigsfange

En krigsfange er en soldat som er tatt til fange av fiendtlig makt under eller umiddelbart etter en væpnet konflikt. Slike fanger er beskyttet gjennom lover som skal sikre at de behandles humant. 
Artikkel 4 i Tredje Genèvekonvensjon beskytter tilfangetatt militært personell, visse geriljasoldater og visse sivile. Den trer i kraft i det øyeblikk en person tas til fange, og er virksom inntil personen ikke lenger er i fangenskap. Blant de viktigste reglene er at fangene ikke kan tortureres, og at de ikke kan tvinges til å oppgi mer informasjon enn navn, fødselsdato, grad og tjenestenummer dersom slikt finnes.
Ubevæpnede ikke-stridende som tas til fange under en væpnet konflikt regnes ikke som krigsfanger, men har beskyttelse under Fjerde Genèvekonvensjon. 
Grove overgrep mot krigsfanger klassifiseres som krigsforbrytelser.

Krav for å regnes som krigsfange

For å kunne bli regnet som krigsfange må den tilfangetagne ha tatt del i militære operasjoner i henhold til krigens lover og skikker, det vil si å være en del av det militære hierarkiet, bære uniform og bære våpen åpenlyst. Franktirører, terrorister og spioner kan derfor ekskluderes fra krigsfangestatus. Dette håndheves ikke alltid strengt; for eksempel bærer geriljasoldater ofte ikke en lett gjenkjennelig uniform, men kan allikevel få innvilget krigsfangestatus. 
I en del tilfeller løses mangelen på uniform hos irregulære grupper ved at man bærer armbind eller et annet merke. Årsaken til disse kravene er at det er i strid med krigens lover dersom stridende veksler mellom militær og sivil tilhørighet; man må være enten det ene eller det andre. Dette er for å beskytte sivilbefolkningen. Å forkle seg som sivil er en krigsforbrytelse.
Av nålevende krigsfanger er Manuel Noriega en av de som har sittet lengst i fangenskap.
Universitetet i Bio-Bio

Organisering

Rektor ved universitetet er Héctor Gaete Feres.
Fats Domino

Bakgrunn

Antoine Dominique Domino, var av fransk/kreolsk avstamming,. Han var yngste barn av åtte til Antoine Caliste Domino (1879–1964) og Marie-Donatille Gros (1886–1971). Han fikk klaverundervisning fra sin svoger Harrison Verrett. Ved en arbeidsulykke i fabrikken som han arbeidet i siden han var fylt 14, mistet han nesten fingeren.
I 1948 giftet han seg med ungdomsveninnen Rosemary Hall, og de fikk åtte barn.

Musiker

Domino, som spilte klaver i boogiestil, ble oppdaget i 1949 av produsenten og bandlederen Dave Bartholomew, en tidligere trompetist hos Duke Ellington. Dette skjedde i en klubb  i New Orleans der Dominmo spilte for tre dollar i uken. Bartholomew foretok den første plateinnspillingen med ham, The Fat Man, som etter lanseringen i januar 1950 ble en av de første millionsalgsslagerne innen Rhythm & Blues, og avanserte på R&B-listene til annenplass. Tittelen var selvironisk, idet «Fats» var overvektig. Denne første singelen ble hans gjennombrudd. Han spilte fra da i ti år for Imperial Records. Opptakene fant alltid sted i Cosimo Matassas lydstudio i New Orleans.
Fats Dominos mest fremgangsrike tid var i 1950-årene da han samarbeidet med Dave Bartholomew og Lew Chudd, sjefen for Imperial, og komponerte og fremførte en lang rekke slagere. Det endelege gjennombrudd var i 1955 med Ain’t that a Shame og 1956 met Blueberry Hill, som han presenterte i Ed-Sullivan-Show. Dette ble hans karrieres viktigste slager. Andre store hits var I’m in Love Again, I’m Walking to New Orleans, My Blue Heaven, Blue Monday og Whole Lotta’ Loving. Hans fremføring av Jambalaya var coverlåten på en countrysang av  Hank Williams. Med Blue Monday deltok han i en hollywood-komedie. Ettersom radiosendinger fra New York kunne høres i Jamaica, fikk Fats Dominos musikk stor betydning på jamaikanske musiker som akkurat da vokste frem og utviklet sine egne stiler.
Ettersom Fats Dominos ikke i særlig grad utvikllet eller fonyet sitt musikalske uttrykk, ble hans popularitet hengende noe etter i 1960-årene og samtidig grupper som Beatles og Rolling Stones ble toneangivende. Hans siste nevneverdige suksess var coverversjonem av Beatles-stykket Lady Madonna i 1968. 
Som Live Performer vat han meget etterspurt frem til i 1990-årene, og han turnerte i inn- og utland. 
Etter orkanen Katrina i 2005 ble han meldt savnet, men 2. september samme år ble han funnet og reddet igjen.
I 1986 ble han innvotert i Rock and Roll Hall of Fame, og i 2003 i Blues Hall of Fame. Han fikk også en stjerne på Hollywood Walk of Fame.
Opacibidion

Utseende

Middelsstore, slanke, halvmatte, brune trebukker, dekkvingene med to par korte, lyse lengdestreker. Antennene er lengre enn kroppen. Pronotum er lengre enn bredt, sylindrisk. Dekkvingene er litt rundede og hvelvede, med en liten tann i spissen. Beina er middels lange med fortykkede lår.

Utbredelse

Slekten er utbredt i Brasil, Paraguay og Argentina.
Bo (hund)

Bo Obama, født i oktober 2008, er USAs nåværende førstehund, tillhørende president Barack Obama og hans familie. Bo Obama er en hann og tilhører rasen portugisisk vannhund. Bo Obama var en gave fra senator Ted Kennedy og kone. Bo Obama etterfulgte tidigare president George W. Bush og hans kone Laura Bushs hunder Barney og Miss Beazley som USAs førstehund. Presidentens valg av hund vakte stor oppmerksomhet i den amerikanske pressen siden Obama i løpet av presidentvalgkampen hadde lovet sine døtre en valp. Bo bruker ofte ha på seg en blomsterkrans som er typisk for Hawaii, ettersom Barack Obama kommer derfra. Bo ble navngitt av Barack Obamas døtre.
I 2013 skaffet familien også hunden Sunny, en tispe av samme rase.
Åsnes Svømmeklubb

Åsnes Svømmeklubb er en tidligere svømmeklubb fra Åsnes i Hedmark. Kommunens svømming er per 2013 organisert i Solør svømmeklubb.Åsnes Folkebad med 25 meters basseng er klubbens hjemmearena.
Ischyronota

Utseende

Små til middelsstore, blankt brungullige til grønnlige bladbiller, avlangt ovale sett ovenfra. Antennene er trådformede og middels lange. Hodet og beina er skjult under dette skjoldet, men pronotum og dekkvinger er ikke like sterkt utvidet som hos maneg andre skjoldbiller. Oversiden er kraftig punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt i Nord-Afrika og i Asia øst til Mongolia. I Europa forekommer én art (Ischyronota desertorum) i det sørlige Ukraina.
TrackMania

TrackMania Nations

TrackMania Nations (TMN) er gratisversjonen i TrackMania-serien. I motsetning til de tre andre versjonene har TrackMania Nations kun et miljø; Stadium, som er mer som en normal kjørebane.

TrackMania Nations Forever

TrackMania Nations Forever (TMNF) er en oppgradering av TMN med muligheten til å bruke tidligere United-eksklusive skins til biler og kjøre online mot United-brukere. TMNF ble tilgjengelig den 16. april 2008, mange servere på TMN er lagt ned på grunn av at Forever kommer ut. Forever-utvidelsen finnes også til Trackmania United (TMU).
Hagsta

Hagsta er et småsted i Gävle kommune i Gävleborgs län i landskapet Gästrikland i Sverige. I 2005 var Hagsta regnet som et tettsted, og hadde da 200 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Duer

Duer i kulturen

Fuglene er blitt sett på som fredelige, elskelige vesen, og er gjennom turtelduer blitt symbol på kjærlighet, mens hvite duer står for fred. Innen kristendommen symboliserer fuglen Den hellige ånd. Flere navn er blitt tatt fra fuglen, som det nederlandske Dyveke og det spanske Paloma, men også mannsnavnet Jonas, som er avledet av det hebraiske ordet for due, yonah.
Fredsdue er også et kjent symbol.

Duer og mennesker

Duer ble før i tiden brukt som et kommunikasjonsmiddel, som en brevdue. Fuglen kan bli ganske folkekjær, og er i mange byer vanlig der folk ferdes og den får mat av turister. Ringdue er et velsmakende ettertraktet jaktbytte.
Bernardo Daddi

Bernardo Daddi (født ca. 1280, død 1348) var en tidlig italiensk renessansemaler og lærling hos Giotto. Han var også influert av Sienakunsten til Lorenzetti.
Daddis fødested er ukjent. Han er først nevnt i 1312. Daddi fokuserte på religiøse motiver og altertavler. Et triptyk som han malte i 1328 er i Uffizi, og det er flere tavler i National Gallery of Art og Walters Art Gallery.
Daddi ble den ledende maleren i Firenze i sin generasjon. Hans siste arbeid er tidfestet til 1347, og han døde antagelig året etter.
VM i kunstløp 1927

VM i kunstløp 1927. Verdensmesterskapet i kunstløp for menn ble arrangert i Davos i Sveits 5. og 6. februar 1927. Konkurransen for kvinner ble arrangert i Oslo i Norge 19 og 20. februar 1927 og konkurransen for par ble arrangert i Wien i Østerrike 22 og 23. februar 1927.
Willy Böckl fra Østerrike ble verdensmester i kunstløp for menn og norske Sonja Henie for kvinner. Herma Szabo og Ludwig Wrede fra Østerrike ble verdensmestre i parløp.
28. desember

Navnedag

Unn, Unni,Une, Una
Flight computer

Oppbygging

Flight computeren lages sjelden i papp, oftere i plast eller metall. På velbrukte eksemplarer kan hjulet rotere så lett at det blir vanskelig å stille inn verdier. Når regnestaven har en midtre stav som kan skyves sidelengs i en ramme, har flightcomputeren en rund skive på en plate. 
Rundt kanten av skiven og like utenfor på den faste platen er det en logaritmisk skala fra 1 til 10. Når 1 på skiven står ovenfor 1 på platen er det samme skalaen hele veien rundt. For regning i minutter i timen og i sekunder i minuttet brukes egen markør på 6 (60). Når hjulet er innstilt for å vise drivstoffbruk i en bestemt tid, er det lett å se hvor mye drivstoff som brukes om flyturen blir en halvtime lenger eller 10 minutter kortere.
Baksiden av flight computeren består av en gjennomsiktig plastskive som kan roteres etter gradetall langs kanten, og en gjennomgående vertikal plate med vinkelangivelser. Dette brukes for å finne vinkel for kursens vindkorreksjon og hastighet mot bestemmelsessted ved aktuell vind. Flygeren må markere vindretning og vindstyrke, og stille inn fart gjennom lufta og ønsket kurs. På denne måten stilles flyets nese i riktig retning så det ikke blir avdrift, og flygeren vet hvor mye mer drivstoff og tid som brukes ved eventuell motvind. 
Siden det brukes mange forskjellige enheter i flyging finnes omregningskonstanter som markeringer på riktig plass på skalaen. Eksempler er fot/meter, km/nautiske mil/engelske mil, liter/engelske gallons/amerikanske gallons og grader celsius/grader fahrenheit. Det kan også regnes med trykkhøyde og sann høyde.
Flightcomputerene selges med et lite hefte som forklarer alle funksjonene som finnes på flight computeren. Det er også mange markeringer på den som forklarer bruken.

Historien til flight computeren

Enheten ble først kalt E-6B, som er lagernummeret den hadde i den amerikanske hærens flygerkorps under 2. verdenskrig. Den ble oppfunnet av Philip Dalton (1903-1941) i slutten av 1930-årene, da han var løytnant i flygerkorpset til USAs marine, der han ble flyger i 1931. Han døde som instruktør i en flyulykke med en flyelev som trente spinn. Han var uteksaminert ved Cornell University, og ble artillerioffiser i hæren, før han søkte seg over i marinens flygerkorps. Sammen med P.V.H. Weems tok han patent på, og markedsførte flere modeller av flight computeren.
Den ble meget populær, både blant militære og sivile flygere. Amelia Earharts navigatør Fred Noonan brukte en av hans flight computere på den siste turen for å fly over Atlanterhavet. 
Etter angrepet på Pearl Harbor ble det kjøpt inn et stort antall flightcomputere i plast til de militære flygerne. Plast var hensiktsmessig, siden de lyste i ultrafiolett lys, som ble brukt til nattbelysning i de militære flyene.
De fire årstidene (film)

Handling

Filmen handler om livets sorger og gleder, beskrevet i fire episoder som er lagt til hver sin årstid. Det handler konkret om tre par som har vært venner i en årrekke og som bruker å tilbringe ferien sammen. Når et av parene vil skilles blir ikke alt like rosenrødt, og da den nyseparerte tar med sin nye venninne på en av turene oppstår det problemer og forviklinger for hele vennekretsen.

Popularitet og økonomi

De fire årstider ble en forholdsvis stor publikumsuksess, spesielt i USA hvor den spilte inn drøyt $50 millioner. Den havnet på en 9-plass over de mest innbringende kinofilmene i USA i 1981.
Produksjonskostnadene var på ca $6,5 millioner.

Anmelderne

Den ble forholdsvis godt mottatt av anmelderne, noe som blant annet gjenspeiles i at den har fått 75 % på Rotten Tomatoes. Den amerikanske anmelderen Leonard Maltin gav den 3 av 4 stjerner.

Priser

Filmen vant prisen for beste ikke-europeiske film under Bodilprisen.

Annet

Filmen var opphav til en kortlivet TV-serie som gikk i 1984.